[{"text_idx": "#000000", "text": "Efallai bod pethau yn edrych ychydig yn wahanol yr haf yma, ond rydym dal eisiau i chi fachu\u2019r cyfle i ddathlu a dod at eich gilydd i gofio eich amser yn PDC."}, {"text_idx": "#000001", "text": "Mae graddio yn annog emosiynau cymysg \u2013 hapusrwydd a rhyddhad, cyffro a thristwch. Ond mae\u2019n gyfnod arbennig iawn ac eleni, mae cydnabod eich gwaith caled yn fwy haeddiannol nag erioed."}, {"text_idx": "#000002", "text": "Wrth i ni edrych i\u2019r dyfodol ac aros i\u2019ch croesawu yn o\u0302l ar gyfer y seremoniau ffurfiol, rydym yn gobeithio y byddwch yn cadw\u2019n ddiogel gan fwynhau eich dathliadau gyda chyd-fyfyrwyr, tiwtoriaid, teulu a ffrindiau."}, {"text_idx": "#000003", "text": "Rhannwch eich atgofion, lluniau a negeseuon yn ein llyfr blynyddol digidol."}, {"text_idx": "#000004", "text": "Gwisgwch lan drwy greu cap eich hun ar gyfer graddio. Rhannwch eich luniau gyda ni! #Dosbarth2020PDC"}, {"text_idx": "#000005", "text": "Dathlwch o\u2019ch ystafell fyw gan wrando ar eich dewisiadau Spotify"}, {"text_idx": "#000006", "text": "Rydym yn falch o'n graddedigion ac yn cynnal dathliadiau wythnos hon i chi. Cymerwch ran a rhannwch eich lluniau gyda ni ar gyfryngau cymdeithasol #Dosbarth2020PDC"}, {"text_idx": "#000007", "text": "Trwy gydol y dydd byddwn yn rhannu negeseuon o longyfarchiadau."}, {"text_idx": "#000008", "text": "Tiwniwch i mewn a gwyliwch negeseuon dathlu."}, {"text_idx": "#000009", "text": "Gwyliwch ein fideos sut i greu bwrdd morter eich hun ar ein sianeli cymdeithasol a chymryd rhan eich hun, trwy anfon eich creadigaethau eich hun i mewn gan ddefnyddio\u2019r hashnod #Dosbarth2020PDC. Mae yna dair taleb amazon gwerth \u00a3 50 ar gael ar gyfer y ceisiadau gorau, felly byddwch yn greadigol!"}, {"text_idx": "#000010", "text": "I ddathlu diwedd eich astudiaethau yn PDC, llwythwch lun o'ch cacen gan ddefnyddio'r hashnod #Dosbarth2020PDC, a gallech chi fod a\u0302'r siawns o ennill un o dair taleb amazon gwerth \u00a3 50!"}, {"text_idx": "#000012", "text": "Am drin eich hun neu ffrind i rywbeth i gofio'ch amser yn USW? Mae pob eitem wedi'i phrisio'n gystadleuol, wedi'i theilwra'n benodol a gellir ei greu o fewn 2-3 diwrnod gwaith. Mae gennym ystod eang o gynhyrchion gan gynnwys; Mwgiau, matiau diod, crysau-T, bagiau Tote, matiau llygoden a chelf gynfas."}, {"text_idx": "#000014", "text": "Ar o\u0302l graddio, bydd PDC dal yma i\u2019ch cefnogi. Byddwch chi\u2019n dod yn aelod o\u2019n rhwydwaith alumni am oes ac yn cael eich gwahodd i ddigwyddiadau rhwydweithio ac aduniadau. Gallwch hefyd fanteisio ar ystod eang o wasanaethau, gan gynnwys Gyrfaoedd PDC, mynediad i\u2019n llyfrgelloedd a defnydd disgownt o\u2019n cyfleusterau chwaraeon."}, {"text_idx": "#000015", "text": "O ddod o hyd i'ch swydd gyntaf i ddatblygu'ch gyrfa a sgiliau dymunol, rydyn ni yma i helpu. Gweler isod am ragor o fanylion:"}, {"text_idx": "#000016", "text": "Dod o hyd i yrfa"}, {"text_idx": "#000017", "text": "Ar gyfer dosbarth 2020, bydd gadael PDC ychydig yn wahanol eleni, ond mae Gyrfaoedd PDC yn dal i fod yma i chi. Ar hyn o bryd rydym yn gweithio o bell, felly gallwch ddal i gael mynediad i'n gwasanaethau. Gallwch archebu apwyntiad ar Skyvia neu ffonio, tiwnio i mewn i un o'n gweminarau cyflogadwyedd neu defnyddio ein gwasanaeth e-arweiniad \u2018Gofynnwch Gwestiwn\u2019. Rydyn ni yma i chi, pryd bynnag y mae ein hangen ni!"}, {"text_idx": "#000020", "text": "Oes gennych chi ddiddordeb mewn lleoliad neu interniaeth i ennill profiad gwaith gwerthfawr? Mae CCC yn gweithio gyda chyflogwyr ar draws ystod o ddiwydiannau a'r nod yw eich cysylltu a\u0302'r cyfle mwyaf priodol ar gyfer eich dyheadau gyrfa."}, {"text_idx": "#000021", "text": "Ochr yn ochr ag interniaethau diwydiant, rydym hefyd yn cynnig Rhaglen Interniaid Graddedig USW sy'n rhedeg bob blwyddyn ac yn croesawu ceisiadau gan fyfyrwyr sy'n gadael neu raddedigion diweddar sy'n chwilio am gyfleoedd a\u0302 tha\u0302l yn amgylchedd y Brifysgol."}, {"text_idx": "#000023", "text": "Mae prentisiaethau gradd yn cynyddu mewn poblogrwydd. Caiff myfyrwyr eu gosod gyda chyflogwr gan ennill cyflog wrth astudio ar gyfer gradd. Mae\u2019n ffordd berffaith o gael profiad wrth i chi astudio. Mae nifer fawr o\u2019n prentisiau yn cael eu recriwtio gan eu cyflogwr ar o\u0302l graddio."}, {"text_idx": "#000024", "text": "Mae miloedd o fyfyrwyr yn dewis astudio cwrs o\u0302l-radd yn PDC bob blwyddyn. Yn aml, mae cyflogwyr yn chwilio am sgiliau uwch gan raddedigion o\u0302l-radd a gall un o\u2019n cyrsiau wella eich rhagolygon gyrfa ymhellach."}, {"text_idx": "#000025", "text": "Rydym yn cynnig amryw o gymwysterau, o dystysgrifau a diplomas o\u0302l-radd i raddau meistr. Mae nifer o\u2019n cyrsiau wedi\u2019u hachredu hefyd felly byddwch chi\u2019n sicrhau cymhwyster sydd wedi\u2019u cydnabod gan y diwydiant. Gall raddedigion Prifysgol De Cymru, gan gynnwys graddedigion Prifysgol Morgannwg, Prifysgol Cymru Casnewydd a Polytechnig Cymru, derbyn gostyngiad o 20% mewn ffioedd dysgu am gyrsiau\u2019n ol-raddedig sy'n cychwyn ym mis Ionawr/ Chwefror 202- 2021."}, {"text_idx": "#000026", "text": "Telerau ac amodau'n berthnasol. Am yr holl gymwysterau, ac i ddarganfod mwy, ewch i: "}, {"text_idx": "#000027", "text": "Mae ymchwil yn PDC yn gwneud gwahaniaeth yn y byd go iawn. Rydym yn newid bywydau a'n byd er gwell trwy ddarparu atebion i broblemau."}, {"text_idx": "#000028", "text": "Mae'r Brifysgol yn cynnig graddau ymchwil ar lefel Doethuriaeth a Meistr gydag opsiynau astudio llawn neu ran-amser. Mae mwy na 400 o fyfyrwyr ymchwil o\u0302l-raddedig yn USW, yn gweithio ar y cyd ar draws sectorau. Maent yn defnyddio eu talent a'u harbenigedd i helpu cymunedau, busnesau a llunwyr polisi. Darganfyddwch beth allech chi ei gyflawni gyda gyrfa mewn ymchwil."}]